2017. gada 13. septembrī Rīkojums Nr. 499

Rīgā (prot. Nr. 45 27. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 175 753 *euro* pārskaitīšanai Aizputes novada pašvaldībai, lai segtu izdevumus, kas saistīti ar 2016. gada augustā ilgstošu lietavu radīto postījumu novēršanu – Aizputes novada pašvaldības tilta pār Alokstes upi (Plēsumi–Langsēži–Apriķi) remontam.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt Aizputes novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016. gada augustā ilgstošu lietavu radīto postījumu novēršanu – Aizputes novada pašvaldības tilta pār Alokstes upi (Plēsumi–Langsēži–Apriķi) remontam.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards